# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IV. volebné obdobie

Číslo: 1647/2006

**49a**

# Spoločná správa

**výborov Národnej rady Slovenskej republiky o prerokovaní návrhu poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase (tlač 49) v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky uznesením č. 47 z  5. septembra 2006 pridelila návrh poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase (tlač 49) na prerokovanie týmto výborom:

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre kultúru a médiá.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Poslanecký návrh zákona odporučili schváliť:

Ústavnoprávny výbor Národnej rady Slovenskej republiky uznesením č. 25 z  11. októbra 2006.

Výbor Národnej rady SR pre kultúru a médiá uznesením č. 20 zo  17. októbra 2006.

**IV.**

Výbory Národnej rady Slovenskej republiky, ktoré predmetný poslanecký návrh zákona prerokovali prijali tieto **pozmeňujúce a  doplňujúce návrhy:**

**1. K čl. I, 9. bod**

V §18 ods. 1 písm. b) sa slová „v plnom“ nahrádzajúslovami „v celom“.

Ide o zosúladenie textu, nakoľko ide o pojem už použitý v § 10 ods.1 a v § 18 ods.2 písm. e) tohto zákona.

Výbor NR SR pre kultúru a médiá

### Gestorský výbor odporúča schváliť

**2. K čl. I, 10. bod**

V §18a ods. 2 sa slovo „predpoklady“ nahrádza slovom „podmienky“.

Ide o technickú úpravu, nakoľko § 18 má názov „Podmienky ...“

Výbor NR SR pre kultúru a médiá

### Gestorský výbor odporúča schváliť

**3. K čl. I, 10. bod**

V § 18a ods. 6 sa slovo „predčasne“ nahrádza slovami „pred uplynutím jeho funkčného obdobia“.

Legislatívno-technická úprava; spresnenie ustanovenia.

Ústavnoprávny výbor

Výbor NR SR pre kultúru a médiá

### Gestorský výbor odporúča schváliť

**4. K čl. I, 16. bod**

V  nadpise § 23a sa slová „1. novembra“ nahrádzajú slovami „1. decembra“.

Zmena účinnosti prechodného ustanovenia sa navrhuje z dôvodu posunu účinnosti zákona.

Ústavnoprávny výbor

Výbor NR SR pre kultúru a médiá

### Gestorský výbor odporúča schváliť

**5. K čl. II**

V čl. II sa slová „1. novembra“ nahrádzajú slovami „1. decembra“.

Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

Ústavnoprávny výbor

Výbor NR SR pre kultúru a médiá

### Gestorský výbor odporúča schváliť

**V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky uvedený návrh zákona (tlač 49) v znení schválených pozmeňovacích a doplňujúcich návrhov **s c h v á l i ť.**

O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať **osobitne o každom bode** s návrhom **schváliť.**

Gestorský výbor určil poslanca Gyulu Bárdosa za spoločného spravodajcu výborov a poveruje ho, aby podal správu o výsledku prerokovania návrhu zákona vo výboroch Národnej rady Slovenskej republiky podľa § 80, § 83, § 84 a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá číslo 21 zo 17. októbra 2006.

Bratislava 17. októbra 2006

Dušan J a r j a b e k, v. r.

podpredseda

Výboru Národnej rady Slovenskej republiky

pre kultúru a médiá